Държавен вестник, бр. 12, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  12
(9) Приетите по реда на ал. 4 и 5 заявления 
се съхраняват в дипломатическото или консул­
ското представителство на Република България 
в чужбина, където са подадени.
Раздел II
Документи, заместващи паспорта
Чл. 27. (1) Временен паспорт се издава въз 
основа на заявление по образец съгласно при­
ложение № 2, подадено лично, а по изключе­
ние – от упълномощено лице, след представяне 
на нотариално заверено изрично пълномощно.
(2) Подаването на заявления за издаване 
на временен паспорт на лица, ненавършили 
14 години, и на лица, навършили 14, но нена­
вършили 18 години, се извършва по реда на 
чл. 10, ал. 2 и чл. 23.
(3) Длъжностните лица в дипломатическото 
или консулското представителство на Репуб­
лика България в чужбина, в което е прието 
заявлението, въвеждат личните данни от него, 
информация за приложените документи, засне­
тите с цифрови устройства подпис и лице на 
заявителя в автоматизирана информационна 
система, регистрират ги като „Искане за из­
даване на временен паспорт“ и ги изпращат 
чрез МВнР за съгласуване с ДБДС – МВР, в 
срок до 3 работни дни от датата на приемане 
на заявлението.
(4) Дирекция „Български документи за 
самоличност“ – МВР, уведомява чрез МВнР 
дипломатическото или консулското предста­
вителство на Република България в чужбина 
за своето становище за издаване на искания 
временен паспорт в срок до 3 работни дни.
(5) Дипломатическото или консулското 
представителство на Република България в 
чужбина уведомява заявителя за решението.
(6) В случай че заявителят не се яви да 
получи временен паспорт в срок до 3 месеца 
от уведомяването му, искането за издаване на 
временния паспорт се анулира.
Чл. 28. (1) Заявление за издаване на вре­
менен документ за пътуване по чл. 39б ЗБЛД 
се подава от гражданин на държава – членка 
на ЕС, който не е български гражданин, в ди­
пломатическо или консулско представителство 
на Република България в чужбина.
(2) Лицата по ал. 1 прилагат към заявле­
нието снимка и документи, с които могат да 
удостоверят своята самоличност и гражданство.
(3) Заявлението за издаване на временен 
документ за пътуване на гражданин на друга 
държава – членка на ЕС, се попълва с техни­
чески средства или на ръка, с печатни букви 
на английски или френски език.
(4) Длъжностните лица в дипломатическото 
или консулското представителство на Репу­
блика България в чужбина, в което е прието 
заявление по ал. 1, въвеждат данните от заяв­
лението и данните за приложените документи, 
включително подписа и снимката на лицето, в 
информационна система, регистрират ги под 
формата на „Искане за издаване на временен 
документ за пътуване“ и ги изпращат не по-късно 
от два работни дни от датата на приемане на 
заявлението до МВнР за съгласуване.
(5) Временен документ за пътуване на граж­
данин на държава – членка на ЕС, който не 
е български гражданин, се издава след съгла­
суване с МВнР и само с изричното съгласие 
на компетентните органи на държавата на 
неговото гражданство. При необходимост се 
иска съгласието и на компетентните органи на 
държавата на обичайното му местопребиваване 
или на държавата – цел на пътуването му.
(6) Срокът на валидност на временния доку­
мент за пътуване се определя от минималния 
срок, който е необходим, за да бъде започнато и 
завършено пътуването по най-краткия маршрут 
и в най-кратък срок. Срокът на валидност не 
може да бъде по-дълъг от 12 месеца.
(7) Дипломатическото или консулското 
представителство на Република България в 
чужбина уведомява лицето за полученото съ­
гласие за издаване на временен документ за 
пътуване или за отказ за неговото издаване в 
срок до 3 работни дни.
(8) Дипломатическите и консулските пред­
ставителства на Република България в чужбина 
уведомяват незабавно органите по ал. 5 за 
издаването на временен документ за пътуване.
(9) Ако лицето не се яви да получи временен 
документ за пътуване в срок до 3 месеца от 
датата на подаване на заявлението, временният 
документ за пътуване се унищожава, за което 
се уведомяват органите по ал. 5.
Чл. 29. (1) Служебният открит лист за пре­
минаване на границата служи за преминаване 
през конкретен граничен контролно-пропус­
кателен пункт на Република България и за 
движение в зоната, определена в съответния 
международен договор.
(2) Служебен открит лист за преминаване 
на границата се издава и подменя въз основа 
на заявление по образец съгласно приложе­
ние № 2, подадено лично от заявителя, а по 
изключение – от упълномощено лице, след 
представяне на нотариално заверено изрично 
пълномощно и получаване по служебен път 
на официално искане от компетентния орган.
(3) Служебен открит лист за преминаване 
на границата се издава със срок на валидност 
една година с възможност за продължаване.
(4) Заявлението се подава в ДБДС – МВР, 
където длъжностно лице заснема с цифрови 
устройства подписа и лицето на заявителя.
(5) Служебният открит лист за преминаване 
на границата се персонализира в ДБДС – МВР.
Чл. 30. (1) Временен паспорт за окончателно 
напускане на Република България се издава на 
лица, загубили българско гражданство.